

**СЪСТЕЗАНИЕ ЗА РЕШАВАНЕ НА КАЗУСИ**

**ПО РИМСКО ЧАСТНО ПРАВО**

**20 декември 2022 г., 17 часа,**

**9-та аудитория на Пловдивския университет**

**РЕГЛАМЕНТ**

**В състезанието могат да участват всички студенти от първи курс на Юридическия факултет.**

1. На участниците се предоставят бланки за попълване на верните отговори. В тях се вписва името и факултетният номер на студента, курса и групата. Казусите се прожектират пред всички и се дава време от **10 минути** за решаването на всеки един, след което бланките се събират.
2. Казусите са степенувани по трудност.

3. Всеки казус съдържа 6 въпроса, на които участникът трябва да отговори с “да” и “не”, като при отговор с “да” зачертае съответния номер на въпроса в таблицата.

1. Оценяването е както следва:

- при 6 верни отговора - 6

- при 5 верни отговора - 5

- при 4 верни отговора - 4

- при 3 верни отговора - 3

- при 2 верни отговора - 2

5. За следващия кръг продължават участниците, които имат оценка “5” и “6”. Другите участници напускат залата или остават в публиката.

1. Всеки следващ казус е нов кръг от състезанието.
2. Състезанието има неограничен брой кръгове, като след ІІІ-ти кръг казусите се усложняват.
3. Когато останат 10 (8) участника, те се разделят на 2 отбора от по 5 (4) участника. Всеки сам изразява желание към кой отбор да се присъедини.
4. Състезанието продължава при същия регламент, но между двата отбора, като всеки отбор попълва само една бланка с решения на казуса.
5. Няма ограничения за броя на кръговете, в които участниците се състезават по отбори.
6. Състезанието приключва, когато един от отборите получи оценка “4” или по- ниска, а другият- оценка “5” или “6”.
7. Ако и двата отбора получат оценка, по- ниска от “5” или “6”, те продължават още един кръг, като полученият на него резултат е окончателен. Ако и в този случай оценката е по- ниска от “5” или “6”, състезанието приключва без победител.
8. Ако и двата отбора получат еднакви оценки и те са “6”, състезанието приключва с победители и двата отбора.
9. Ако и двата отбора получат еднакви оценки “5”, състезанието продължава, като победител в следващия кръг е отборът, получил по- високата оценка.

**Успех на участниците!**

**От организаторите**